### Resumé

Byrådet nedsatte den 21. juni 2023 det rådgivende §17, stk. 4-udvalg Uddannelse Vejle. Udvalget har nu afsluttet sit arbejde og deres anbefalinger forelægges til drøftelse. Det foreslås desuden, at udvalgets løbetid forlænges.

### Sagsfremstilling

Byrådet nedsatte den 21. juni 2023 det rådgivende §17, stk. 4-udvalg Uddannelse Vejle. Formålet med udvalget var at rådgive og medvirke til udvikling af indsatsen for Vejle som uddannelsesby, herunder i relation til:

* Udvikling af et attraktivt studiemiljø i Vejle Kommune
* Styrket samarbejde mellem uddannelsesinstitutioner og erhvervsliv
* Branding og synliggørelse af Vejle som en attraktiv studieby

Udvalget Uddannelse Vejle blev i første omgang nedsat for 1 år og har nu afsluttet sit arbejde. Udvalgets anbefalinger er vedlagt.

Byrådet besluttede den 19. juni 2024 at afsætte 20 mio. kr. i en pulje til ”Vejle – en attraktiv studieby i vækst”. På Økonomiudvalgets møde den 26. august 2024 blev det i en rammesag, jf. dagsordenspunkt 216 på denne dagsorden, besluttet, at puljen målrettes opfølgningen på Uddannelse Vejles anbefalinger. Den endelige udmøntningsplan forelægges til drøftelse i Økonomiudvalget inkl. gruppeformænd efter høring i Kultur- og Idrætsudvalget, Teknisk Udvalg samt Børne- og Familieudvalget.

Det foreslås, at udvalget Uddannelse Vejle fortsætter og at funktionsperioden derfor forlænges frem til udgangen af 2025.

### Historik

#### Kommunaldirektøren indstiller , den 23. september 2024, punkt 220:

at Økonomiudvalget drøfter anbefalingerne fra Uddannelse Vejle, og

at funktionsperioden for ”Uddannelse Vejle” som et §17, stk. 4 udvalg forlænges til udgangen af 2025.

#### Beslutning fra Økonomiudvalget, den 23. september 2024, punkt 220:

Anbefales.

Fraværende: Benthe Svendsen.

### Beslutning

Godkendt.